สำนักงานเขตบางนา ได้มอบหมายฝ่ายเทศกิจจัดเจ้าหน้าที่ตรวจสอบกรณีที่ประชาชนร้องเรียนผ่านช่องทาง Application Traffy Foundue   ขอเรียนให้ทราบว่า บริเวณจากปากซอยอุดมสุขซอย 1 ถึงซอยอุดมสุข 7 เป็นพื้นที่จุดทำการค้าที่ได้รับอนุญาตตามประกาศกรุงเทพมหานคร โดยเจ้าหน้าที่ได้จัดระเบียบหาบเร่-แผงลอย มิให้ตั้งวางสินค้าหรืออุปกรณ์ โต๊ะ เก้าอี้ เกินที่กำหนดไว้  และได้ทำความเข้าใจกับผู้ค้าเรื่องสิทธิของประชาชนที่ใช้ทางเท้าซึ่งเป็นทางเท้าที่กรุงเทพมหานครทำขึ้นเพื่ออำนวยความสะดวกแก่ประชาชน กรณีร้านข้าวต้มกลางคืนซอย 5 ตั้งโต๊ะ เก้าอี้ ด้านนอก กีดขวางทางเดิน ได้ดำเนินการจัดระเบียบไม่ให้ตั้งโต๊ะ กีดขวางทางเดินของประชาชน และได้ประชาสัมพันธ์ให้แก้ไข ห้ามนำอุปกรณ์ ถ้วย จานมาล้างทำความสะอาดด้านหน้าร้าน และแจ้งเจ้าของร้านค้าที่ฝ่าฝืนเข้าพบเจ้าหน้าที่ที่ทำการฝ่ายเทศกิจ เพื่อทำการเปรียบเทียบปรับตามใบเสร็จรับเงิน เล่มที่ 03970 เลขที่ 39 เรียบร้อย ทั้งนี้จักได้จัดเจ้าหน้าที่ตรวจตรา กวดขันอย่างต่อเนื่อง หากพบว่ามีการฝ่าฝืนจะดำเนินการตามขั้นตอนของกฎหมายต่อไป ทั้งนี้ต้องกราบขอภัยประชาชนที่ไม่ได้รับความสะดวกและขอขอบคุณผู้แจ้งที่ได้นำเสนอข้อมูลมาทางสำนักเขตบางนา.
จากปากซอยอุดมสุขซอย1 จนถึง อุดมสุขซอย 7 ทางเดินบนฟุตบาธไม่มี - แผงลอยมาก พอมีคนซื้อยิ่งไม่มีทางเดินเหลือ อุดทางเดินหมด - ยิ่งเวลาฝนตก คนกางร่ม ยิ่งอันตราย เพราะแผงลอยกางผ้าใบ คนกางร่มก็กางต่ำๆ เพราะติดผ้าใบ คนเดินสวนทางโดนทิ่มที่หัวที่ตาเกิดขึ้นได้นะคะ - ร้านข้าวต้มกลางคืนซอย5 นำโต๊ะเก้าอี้มาวางข้างนอกให้ลูกค้านั่ง พนักงานเดินมาเกะกะทางตลอด และยังล้างจานบนฟุตบาธ   อุดมสุขเป็นซอยที่คนอาศัยมาก ในช่วงที่เป็นเวลาเลิกงาน เป็นช่วงที่ยิ่งเดินไม่ได้ คนลงจาก BTS มายิ่งแออัด คนเดินฟุตบาธต้องลงไปเดินบนถนน ซึ่งซอยนี้เป็นซอยที่มอเตอร์ไซด์มากและขับเร็ว  ขอ กทม.แก้ไขปัญหาด้วยนะคะ
สภาพเมืองที่เปลี่ยนไปมาก เมืองมีความหนาแน่นมากขึ้น ทางเขตควรพิจารณาเรื่องจุดผ่อนผันทำการค้าบนทางเท้าให้มากขึ้น หรือควรจัดพื้นที่ที่เหมาะสมให้ทางผู้ขาย   ทางเท้าคือทางที่เรา ปชช ควรได้เดิน  ไม่ใช่ทางเพิ่อการขายของ และคนที่ต้องการเดิน ต้องลงไปเดินบนถนน ถูกต้องหรือไม่?